VALSTYBINĖS LIGONIŲ KASOS

PRIE SVEIKATOS APSAUGOS MINISTERIJOS

DIREKTORIUS

ĮSAKYMAS

DĖL VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS DIREKTORIAUS 2014 M. VASARIO 6 D. ĮSAKYMO NR. 1K-23 „DĖL ASMENS SVEIKATOS PRIEŽIŪROS PASLAUGŲ TEIKIMO IR JŲ IŠLAIDŲ APMOKĖJIMO PRIVALOMOJO SVEIKATOS DRAUDIMO FONDO BIUDŽETO LĖŠOMIS SUTARTIES STANDARTINIŲ SĄLYGŲ PATVIRTINIMO“ PAKEITIMO

2017 m. lapkričio 10 d. Nr. 1K-216

Vilnius

Vadovaudamasi Lietuvos Respublikos vyriausiojo administracinio teismo 2017 m. spalio 5 d. sprendimu (administracinėje byloje Nr. I-14-552/2017):

1. P a k e i č i u Valstybinės ligonių kasos prie Sveikatos apsaugos ministerijos direktoriaus 2014 m. vasario 6 d. įsakymą Nr. 1K-23 „Dėl Asmens sveikatos priežiūros paslaugų teikimo ir jų išlaidų apmokėjimo Privalomojo sveikatos draudimo fondo biudžeto lėšomis sutarties standartinių sąlygų patvirtinimo“:

1.1. Pakeičiu preambulę ir ją išdėstau taip:

„Vadovaudamasi Lietuvos Respublikоs sveikatos sistemos įstatymo 58 straipsnio 1 dalimi ir Teritorinių ligonių kasų ir asmens sveikatos priežiūros įstaigų sutarčių sudarymo tvarkos aprašo, patvirtinto Lietuvos Respublikos sveikatos apsaugos ministro 2009 m. gruodžio 18 d. įsakymu Nr. V-1051 „Dėl Teritorinių ligonių kasų ir asmens sveikatos priežiūros įstaigų sutarčių sudarymo tvarkos aprašo patvirtinimo“, 10 punktu:“.

1.2. Pakeičiu 2.1.1 papunktį ir jį išdėstau taip:

„2.1.1. perkelti Asmens sveikatos priežiūros paslaugų teikimo ir jų išlaidų apmokėjimo Privalomojo sveikatos draudimo fondo biudžeto lėšomis sutarties standartines bendrąsias sąlygas į sutarčių, sudaromų su asmens sveikatos priežiūros įstaigomis, projektus;“.

1.3.	Papildau nauju 2.1.3 papunkčiu:

„2.1.3. sulygti su asmens sveikatos priežiūros įstaigomis dėl netesybų taikymo, jei netinkamai vykdomi arba nevykdomi sutarties įsipareigojimai, arba jei vienašališkai nutraukiama sutartis, įskaitant netesybų taikymą už nustatytų sveikatos priežiūros būtinųjų sąlygų reikalavimų nesilaikymą.“

1.4.	Pakeičiu nurodytuoju įsakymu patvirtintas Asmens sveikatos priežiūros paslaugų teikimo ir šių paslaugų išlaidų apmokėjimo Privalomojo sveikatos draudimo fondo biudžeto lėšomis sutarties bendrąsias sąlygas:

1.4.1.	Pakeičiu pavadinimą ir jį išdėstau taip:

„ASMENS SVEIKATOS PRIEŽIŪROS PASLAUGŲ TEIKIMO IR JŲ IŠLAIDŲ APMOKĖJIMO PRIVALOMOJO SVEIKATOS DRAUDIMO FONDO BIUDŽETO LĖŠOMIS SUTARTIES STANDARTINĖS BENDROSIOS SĄLYGOS“.

1.4.2. Pakeičiu V skyrių ir jį išdėstau taip:

„V SKYRIUS

SUTARTIES ŠALIŲ ATSAKOMYBĖ

5.1. Už Lietuvos Respublikos administracinių nusižengimų kodekso 57, 58 straipsniuose ar 505 straipsnio 1 dalyje nurodytus administracinius nusižengimus įstaigų vadovai ir (ar) kiti įstaigos darbuotojai traukiami administracinėn atsakomybėn.

5.2. Įstaigai neatlyginus PSDF biudžetui padarytos žalos per nustatytą terminą, žala išieškoma įstatymų nustatyta tvarka.“

1.5. Pakeičiu nurodytuoju įsakymu patvirtintas Asmens sveikatos priežiūros paslaugų teikimo ir šių paslaugų išlaidų apmokėjimo Privalomojo sveikatos draudimo fondo biudžeto lėšomis sutarties specialiąsias sąlygas ir išdėstau pavadinimą taip:

„ASMENS SVEIKATOS PRIEŽIŪROS PASLAUGŲ TEIKIMO IR JŲ IŠLAIDŲ APMOKĖJIMO PRIVALOMOJO SVEIKATOS DRAUDIMO FONDO BIUDŽETO LĖŠOMIS SUTARTIES STANDARTINĖS SPECIALIOSIOS SĄLYGOS“.

2. N u s t a t a u, kad 2017 metų sutartyse su asmens sveikatos priežiūros įstaigomis nustatytos baudos netaikomos nuo Lietuvos Respublikos vyriausiojo administracinio teismo 2017 m. spalio 5 d. sprendimo įsigaliojimo dienos.

Direktorė	Jūratė Sabalienė